Автоекспертиза, или да надникнеш в торбата с котката - Скорост - Дневник\nАвтоекспертиза, или да надникнеш в торбата с котката\n09:02, 10 ное 11 , 10380\nДа си купиш кола на старо често е, като да спазариш котка в чувал. Дори при избора да си съветван от приятел, наясно с номерата на търговците и познаващ автомобилите, възможните повреди са огромен брой, а откриването им често е невъзможно без специализирано оборудване и квалифициран специалист.\nОтскоро обаче на пазара се предлага услуга, която позволява ако не да видите котката в цялата й прелест, поне да надникнете в чувала. Става въпрос за автотехническа експертиза, при която за около час се проверява състоянието на всички основни системи на автомобила. Освен че можете да разберете какво плаче за смяна, тази проверка дава и информация за детайли, които все още функционират що-годе нормално, но скоро и техния ред ще дойде.\nНовата услуга събуди любопитството ми и реших да видя какво може да открие експертизата на една кола, която познавам - моята собствена. Става въпрос за "Форд Фиеста" 1.3 бензин, произведен през 1996 г. Автомобилът е купен от официалния дилър на марката "Мото-Пфое", навъртял е около 76 000 километра само в България, а аз съм третият й собственик. Колата е при мен от две години и мисля, че се грижа добре за нея.\nМонтьор проверява със стетоскоп за нетипични шумове в предната дясна главина на подложения на експертиза автомобил\nОказа се обаче, че съм имал няколко заблуди за моя автомобил. Така например дори не подозирах, че този елементарен модел разполага с бордови компютър, който, ако бъде попитан, може да сподели какви проблеми е регистрирал.\nГледаният автомобил се оказа с куп проблеми\nОбщуването с него става със специален уред, от показанията на който стана ясно, че само по някакво щастливо стечение на обстоятелствата през лятото не съм научил за първата неизправност във фиестата по скъпия начин.\nОказа се, че на втората скорост на вентилатора за охлаждане на радиатора не работи, а тя е последният коз в борбата с прегряването на двигателя при високи температури и големи натоварвания на колата.\n"Моторът работи с бедна горивна смес, е втората констатация, която ме озадачи. В случая вината е на ламбда сондата, която реагира бавно, не дава коректна информация за характеристиките на микса между въздух и гориво и вероятно твърде скоро ще се наложи да бъде сменена.\nТова беше само началото, като в следващите минути научих за нови и нови проблеми по иначе гледания и държащ се прилично на пътя автомобил. Накрая от пълния протокол от експертизата разбрах, че максимално скоро трябва да сменя предни спирачни дискове и накладки, заедно със спирачната течност, която е поела доста влага и температурата й на кипене е опасно ниска.\nДругата част, която е на ръба да излезе от строя, е една от биалетките. В следващите няколко месеца пък трябва да се подготвя за подмяна на тампони на окачването отпред и отзад, лагер на главината на предно дясно колело и още няколко дреболии.\nТова, което се питах, докато диагностицираха моята фиестичка, беше дали при подобна проверка могат да бъдат разкрити основните измами, прилагани от търговците на употребявани коли. "Можете ли да разберете дали километражът е върнат", питам и получавам напълно честния отговор, че зависи от това, колко "светнат" е мошеникът.\nОказва се, че в съвременните коли има много места, на които се пазят данни за километрите под една или друга форма. Може да се открие например файл за това на какви километри е правена последната смяна на маслото и ако това е станало при 250 000 например, а на километража пише 140 000, явно има манипулация.\nДанни за изминатите километри има в други електронни депа, но търговците с опит знаят къде са те и успяват да ги разболеят от амнезия, така че да не издадат малката им тайна. В подобни случаи на помощ идва рутината и професионализма, като правещите проверката могат да се ориентират за приблизителните километри на автомобила по неговата стойка, работата на мотора, износването по определени детайли.\nКуатро, ама друг път\nВ кратката история на автомобилните експертизи у нас вече има и любопитни истории, които се разказват като вицове. Като тази за собственика на автокъща, който дошъл да провери лъскавото си "Ауди" А6 куатро.\nВзел го на сметка от Италия, пробвал куатро задвижването из някакво поле, но у нас, като го вдигнали на подемника, се оказало, че всъщност вместо с четири задвижващи колела аудито си е само с предно предаване. Предприемчив измамник от Апенините само украсил колата с табелки Quatro, за да и вдигне цената и успял да преметне дори имащия се за професионалист нашенец.\nСпоред Жоро, който ръководи огледа на моята фиеста, се забелязва една твърде интересна тенденция. "Наскоро обикалях с един приятел да си търси кола и ми направи впечатление, че по автокъщите автомобилите масово са на 140 - 150 000 километра. Направо започваш да си мислиш, че в Европа имат някакъв задължителен стандарт за смяна точно когато колите станат на толкова", добавя той с усмивка.\nИстината е, че един автомобил в Западна Европа навърта минимум 20 000 - 30 000 километра на година и според възрастта може да се прецени доколко реални са показанията на километража.\nКажи, че всичко е наред\nАнтони Стоянов е генерален мениджър на "Ауто експерт интернешънъл", компанията, която прави експертизите. Неговите наблюдения сочат, че търговците на автомобили стават все по-нагли в лъжите си. Това е и една от причините да реши да започне са предлага новата услуга.\nЗа негова изненада обаче към момента липсва интерес от страна на собствениците на автокъщи. "Обясняват ми, че маржът от една кола е паднал на 200-300 лева, и не могат да дадат още 100 лева за такава проверка", казва Стоянов.\nСпоред него един проверен автомобил ще се продава много по-лесно. Вече мисли и за експеримент, да се изложат в автокъща една минала през експертиза кола и друга от същия модел с неясно техническо състояние, за да провери тезата си.\nПредлагащите услугата автоекспертиза забелязват и друга интересна тенденция. Част от търговците на Горубляне, където се намира сервизът, не дават техните коли да се карат за проверка там. Обяснението било, че на това място винаги откриват проблеми по колите.\nИмало и опити за договаряне, като търговецът бил готов да докара кола, за която има интерес за проверка, при положение, че тя ще бъде обявена за изрядна. Стоянов обяснява, че именно невъзможността за подобни договорки е едно от предимствата на предлаганата от "Ауто експерт интернешънъл" услуга. "Ние сме независимият трети, не сме на страната нито на продавача, нито на купувача", пояснява той.\nЖоро пък добавя, че нямат никакъв интерес да подведат клиента, защото така ще накърнят имиджа си, а именно на него разчитат бизнесът с автоекспертизите да тръгне. Факт е обаче, че почти всички проверени коли изкачат някакви проблеми, но това е нормално, при положение, че става въпрос за употребявани автомобили.\nПри всички положения обаче ползата от експертизата е в няколко посоки. От една страна купувачът знае какво има да се прави и къде може да очаква проблеми.\nВъоръжен с тази информация, всеки сам може да научи колко ще струват ремонтите и да реши дали да сключи сделка на тази цена, да поиска намаляването й, или направо да се насочи към друг автомобил.\n08:26, 08 дек 21 / Свят 24\nbgpainter 11:11, 10 ное 11 / Весело\nДо коментар [#6] от "Twinston Myth": Мда... и понеже българина се информира на по биричка в кварталното кафен...\nТъпата майна 11:49, 10 ное 11 / Неутрално\nДо коментар [#13] от "bgpainter": Някой го беше казал за германците, но май е валидно за цял свят: "Купуват...\nРейтинг: 1341 09:11, 10 ное 11 Неутрално\nПич купи си нова кола\nРейтинг: 1341 09:15, 10 ное 11 Неутрално\n"Форд Фиеста" 1.3 бензин, произведен през 1996 г...навъртял е около 76 000 километра само в България... трети собственик... и със зимни гуми ТИГАР - и аз карах старото си Р19 с такива\nАз ли криво чета, или правилно разбирам, че за 15 години колата е навъртала по 5 000 км. годишно? Това Фиеста ли е, Ферари ли... или просто цифрата за пробега е нереална?\nТака или иначе - занимателна статия, а ако правилно разбирам, т.нар. автоекспертиза излиза 100-ина лв., което е относително малко за повече или по-малко дългосрочна инвестициа, каквато е личното МПС...\nРейтинг: 8 09:22, 10 ное 11 Неутрално\nА казаха ли ти колко е ремонта на Фиестичката. Да не е сравним със цената и или дори повече? Сервизите са ЗАИНТЕРЕСУВАНИ да ти сменят колкото се може повече неща. И като ти кажат накрая цената на ремонта на тази малолитражка ще ти призлее.\nРейтинг: 1387 09:25, 10 ное 11 Весело\nМммм, трябва пари да се изкарват... иначе как ще научим за този сервиз.\nИнтересно обаче... ама на кандидат купувача ще му излезне златна тая трошка секънд хенд ако влачи всяка понтенциална на експертиза. На всяка по стотарка - добър бизнес. Просто е нормално един експлоатиран кош да дава дефекти със или без експертизи, дори и с добра подръжка.\nРейтинг: 1387 09:26, 10 ное 11 Весело\nДо коментар [#3] от "hristoy":\nАз знаеш ли как му казвам - който си има брада трябва да си купи и гребенче. Толкоз.\nРейтинг: 1341 09:32, 10 ное 11 Неутрално\n[quote#4:"bgpainter"]на кандидат купувача ще му излезне златна тая трошка секънд хенд ако влачи всяка понтенциална на експертиза[/quote]\nТо затова човек трябва да си отваря първо очите, а после портфейла... Макар и невинаги, някои първични белези на износване (в салона или под капака) са способни да светнат лампичка още "на първа сгледа"!\nРейтинг: 1234 09:33, 10 ное 11 Любопитно\nПич, имам познати, които си купиха чисто нови Пежа и сега реват, щото били аятолахски - сглобявани в Иран. Затова се интересувайте, къде е сглобена колата - в Германия или в Испания - има разлика!!\nРейтинг: 1341 09:35, 10 ное 11 Неутрално\nнали са в гаранция 5 г.ще им ги оправат верно ,че нервите нико не ги плаща но все пак.\nРейтинг: 2487 09:38, 10 ное 11 Неутрално\nОт друга страна автомобилът е стока, на която цената пада с 20% още с напускането на автосалона. Ако един работен час на автомеханик в Западна Европа удря 50 евро, то там е оправдано карането на нов автомобил, най-добре само такъв в гаранция. При нас обаче безделници с ръце в джобовете колкото искаш, затова филмът "стар автомобил- по-честичко в сервиза" ще се върти още дълго време. От нашата интелигентност зависи, какво ще успеем да изстискаме от тази скъпа за джоба ни стока.\nРейтинг: 381 10:05, 10 ное 11 Неутрално\nДа пишеш за коли и да не знаеш, че колата ти има компютър.... малко е смешно.\nОще от Фиестите МК3 започнаха да се появяват компютри в колата.\nГеорги Пауновски съветвам ви да посещавате този сайт: http://www.clubford.org/forum/ ще научите доста за колата си и къде да отидете за качествена диагностика.\nВъв всеки сервиз за кола над 5 години ще се каже следното : скоро ще ви замине ламбда сондата, еди кой си амортисьор е тръгнал, дисковете и накладките вече са за смяна.\nОсвен това трябва да има контрол над сервизите, за да може ремонта да е качествен и да се ремонтира това, което трябва.\nТакава резервна част "биалетка" няма - това е нарицателно за стабилизираща щанга или елемент от нея.\nРейтинг: 4898 10:17, 10 ное 11 Неутрално\nв цял свят търговията със стари автомобили е строго регламентирана и търговците носят отговорност - имуществена и наказателна за всички необявени дефекти тук не е така а е достатъчен само един закон !\nв германия тези проверки се извършват от немският съюз на автомобилистите и струват около 50 евро ! никой търговец не може да откаже проверката !!!\nу нас 100 лева за такъв преглед са много !!!\nРейтинг: 495 10:44, 10 ное 11 Неутрално\nНищо ново, Горубляне (а и България) е типичен пример за "пазара на лимони":\n"Цената на лъжата не е само сумата, с която купувачът е измамен; цената трябва да включва и загубата от изхвърлянето на честните търговци от бизнеса."\nЕто затова трябват правила и те трябва да се спазват от всички.\nРейтинг: 1387 11:11, 10 ное 11 Весело\nМда... и понеже българина се информира на по биричка в кварталното кафене, вечно яде дървото после. Колата трябвало да е с фул екстри, но изобщо не се интересуват от технически концепции, нито четът, нито питат.\nВ този ред на мисли се сетих за една тенденция. Понеже Mersedes е готина колица, но скъпа и не много евтина за подръжка(не твърдя, че много се троши, а че не е евтина)... ако ще да е и на 15 годинки... в най-честия случай се закупува от хора които изобщо не могат да си позволят да я подържат в перфектно положение... И най са ми забавни като дойдат да си търсят нещо което дори е консуматив и кисалеят за цената. Ти вярваш ли, че ми се е случвало да се пазарят за 50 ст. отстъпка, което си е смешно. Похарчил майчинските на жената за каско и с остатъка идва да си купи накрайник за 20 лв., но кара кош на кредит за 10-15К... Много сбъркана работа сме тука... хем нямаме, хем плащаме извън възможностите си, и хем чак след като сме платили се питаме защо и как...\nРейтинг: 914 11:15, 10 ное 11 Неутрално\nЕвтина кола на 15 години е подходяща само за вторични суровини.\nРейтинг: 1341 11:41, 10 ное 11 Неутрално\n[quote#13:"bgpainter"]Много сбъркана работа сме тука... хем нямаме, хем плащаме извън възможностите си, и хем чак след като сме платили се питаме защо и как... [/quote]\nЗа такива случаи има и малко по-кратка, немалко по-цинична, но много точна приказка-девиз - "От студ умри, г*зар бъди"\nИ като казах "студ", се сещам веднъж посред зима на столичното Околовръстно край Младост как карам зад една "Лада Нива"... и забелязвам, че пътниците вътре са с шуби и ушанки! Понеже от немалък личен опит с "Лада Самара" знам, че на тия коли може да им е калпаво какво ли не, но парното е сауна, се вглеждам по-добре... ами тя, Нивата, е без задно стъкло Такова нещо не се забравя лесно...\nРейтинг: 1341 11:49, 10 ное 11 Неутрално\nНякой го беше казал за германците, но май е валидно за цял свят:\n"Купуват си коли, които не им трябват, с пари, които не притежават, за да впечатлят хора, които не харесват."\nРейтинг: 587 12:14, 10 ное 11 Неутрално\nхахаххаха. Искрено ме разсмя тази статия, особено частта където на Фиестата й излязоха хиляда дефекта.\nТова си е като да идеш на доктор след определена възраст....я простата, я холестерол, я сърце.\nКакво ще направи собственика на Фиестата? Ще отстрани ли всички дефекти? Вероятно само основните, т.к. иначе по добре да си купи нова. А, и ако може да не е Форд .\nКарам Корса, вече близо 20 годишна, сигурно нищо не й е наред вече но си върви пущинката, отдолу е станала на юфка от ръжда и скоро ще й сложа табела Флийнстоун-мобил. Да й помагам с краката че на баир кончетата й (45 като нова, сега само няколко дърти магарета) хич ги няма.\nУспех с ремонта на фиестата\nРейтинг: 488 12:20, 10 ное 11 Неутрално\nпостепенно купувачът на старо желязо ще стигне до извода че колата на супер-старо струва точно килограмите си по цената на желязото.\nНо тъй като има 3,000 лева приема да се говори за "покупка на автомобил". Смятам че подобна услуга ще върне здравия разум в действителността и ще вдигне продажбите на нови автомобили.\nРейтинг: 490 12:38, 10 ное 11 Неутрално\nМного хубава статия в две посоки - хубав стил на писане и научаваш нещо полезно. Има смисъл от такава НЕЗАВИСИМА диагностика за стари автомобили, защото Годишния Технически Преглед е доста по-повърхностен. От търговска и всякаква гледна точка е по-добре на едно СПЕЦИАЛИЗИРАНО в такъв бизнес място да ти направят диагностика, а на друг/и - ремонтите. И други сервизи се опитват да правят вече такива услуги.\nРейтинг: 594 12:46, 10 ное 11 Весело\nОправят или закърпят?\nПо-добре стара от Германия, отколкото нова от България! С изключение на някои топ-модели на различните марки, всичко масово продавано тук се сглобява с евтина работна ръка, било то в Близкия Изток, Анадола или Източна Европа.\nРейтинг: 541 12:52, 10 ное 11 Весело\n"Куатро, ама друг път", ами да си е купил Субару като иска 4х4, а не Ауди, на тази марка всичките модели са 4х4.\nРейтинг: 648 12:59, 10 ное 11 Неутрално\n[quote#2:"Twinston Myth"]Аз ли криво чета, или правилно разбирам, че за 15 години колата е навъртала по 5 000 км. годишно? [/quote]\n5000 км на година не е нереално. Зависи кой е карал колата. Фиестата е малка кола, карана на запад предимно от жени. И ако тя я е ползвала в рамките на един малък град само, едва ли ще навърти повече. Колкото до 20 -30 хил. км, това са относително много пътуващи коли. Средното горе долу е 10 до 20 хил. на година.\nРейтинг: 436 13:05, 10 ное 11 Неутрално\nНаистина е забележително как 14 годишната фиеста, купена от Мото пфое.. 3ти собственик е на 76 000 км.\nМайка ми кара кола, която е на 5 години , купена от магазина.\nСега е на 50 000 км, като се има предвид, че обикновено минава на ден около 5 км (градско в Несебър ) и 1 път на 2 седмици отива до Бургас.. трудно мога да си представя как някой може да кара 2 път по-малко в София примерно\nИмаме пикап, от магазина, който също е на 5 години и е на 180 000 км (личен, не служебен)...\nПросто трябва да бъдем реалисти .. няма как кола на над 10 години, да е на под 100 000.. .. в повечето случаи на доста повече..\nРейтинг: 1387 13:10, 10 ное 11 Весело\nДа бе те по Грубляне всички трошки са карани я от баби, я от лели, я от майки с деца и на тях никой друг не се е качвал, за вандали да не говорим... и всичките са 15 годишни и с по 150000 пробег. Глупости на търкалета. Оня ден гледахме едно БМВ, не много дърто Е65... ми по километраж показваше няма и 200 000, но по борд компютър беше на близо 800 000.\nРейтинг: 488 14:29, 10 ное 11 Неутрално\nСкоро проверявахме едно Волво. Залагаха си главата че е на 80 хил. км. Проверка в сервиза на Волво показа, че преди година, когато за последно е влязло в сервиза, е било на 190 000.\nИначе няма нищо лошо да караш по-стара колица, която се гледа старателно. Не коментирам цената на доброто гледане.\nРейтинг: 648 14:42, 10 ное 11 Неутрално\nЕ, за България е така, две думи няма! Аз просто се опитах да обясня, че не е невъзможно.\nРейтинг: 861 14:50, 10 ное 11 Неутрално\nДо коментар [#21] от "dtd":\nНе ми обиждай любимата кола Нали четеш, че Аудито дефакто не било куатро, а сами с лепната табелка "куатро". Естествено, при това положение нашенецът притежава кола с предно задвижване. Иначе - нищо против Субаро, разбира се!\nКолкото до услугата, предлагана от "Ауто експерт интернешънъл", мога само да си пожелая да повярвам, че наистина няма да се включат в някаква порочна практика, в комбина с автокъщите. Рядко има хора у нас, които могат да устоят, дано тези излезят такива! Истината обаче, наистина е в законовото задължаване на продавачите да минават всички предлагани автомобили на такава диагностика, та ако ще и да товарят цените им със 100 лв. При такъв развой на нещата - тази нова фирма може да прокопса, но да идеш да търсиш кола и да караш повече от една на експертиза...ще дойде нанагорно на всеки средностатистически българин...\nРейтинг: 594 15:06, 10 ное 11 Неутрално\nЧесто в Германия, едно семейство има 2+ коли, като едната е малка градска, а другата - "магистрална"(или 4х4). Така е напълно нормално една малка кола да е с навъртяни под 100х. км за 10 години.\nРейтинг: 221 15:14, 10 ное 11 Неутрално\nВсичко това се предполага, че трябва да струва 30лв и да се нарича 'Годишен технически преглед'.\nВсичко споменато го има в списъка от неща, които трябва да ти проверят като минеш на преглед, и ако не са ти в ред - да те върнат. Така беше преди 25+ години, така е и сега в Германия (примерно).\nКато направят всички прегледи 'истински', автоматично ще отпадне нуждата от такава проверка в 'единствен' сервиз някъде си.\nРейтинг: 381 15:36, 10 ное 11 Неутрално\nДо коментар [#10] от "Licho":\nРейтинг: 541 15:51, 10 ное 11 Неутрално\nПърво да съжаля Пауновски. Питате ли го какво му е да цъка тест драив-ове по цял ден и после с фиеста '96 към къщи...направо не знам как се качва в неговата хххх.\nИначе услугата е полезна, културтата на българина нулева.\nОпределено на такъв преглед могат да стигнат купувач който е готов да купи автомобила и продавач който знае че последния е читав. Елемантарната уговорка ако е читав купувача плаща ако не е продавача плаща и си заминава в къщи с 100 лева назад би отказало всички продавачи от горубляне....\nСъщо така мисля че такава услуга предлагат много други сервизи .. просто не са специализирани в това ами са си най обикновенни сервизи ....\nРейтинг: 1387 15:57, 10 ное 11 Весело\nЗа това аз не залагам изобщо на такива положения, а ползвам такси\nРейтинг: 1341 15:58, 10 ное 11 Неутрално\nПринципно така е, и така трябва да е, ама ако прегледа тук е като в Германия ще трябва да е на две години веднъж, а не всяка година, пък и половината коли няма да могат да го минат и ще си карат масово без преглед. Не че сегашния има някакво значение, ама нали даваш там едни 35 лв за едни чичета да си идат в къщи с надницата накрая на деня...\nРейтинг: 541 16:07, 10 ное 11 Неутрално\nЗатова са клубовете, ама...!\nРейтинг: 541 16:43, 10 ное 11 Неутрално\nНе само в Германия прегледа е на две години.\nОт Суботица нататък е така навсякъде.\nАз си докарах собствената кола (купена нова в ужбина, но вече на 139 000 км) в България(пак за моя) за регистрация и останах изумен от "доверието", което ми се оказа в техн. отноение!\nСлед няколко дни трябваше да сменя спир. течност и в сервиза ми се изсмяха, че спазвам инструкцията на две години тя да се сменя! А това, че трябва да е "DOT4" мисля, че и не знаеха!\nСъседа отворил капака на Пасата си и гледам антифризът му син.\nПитам го кой му е сменял охл. течност, а той-ми в сервиза!\nНа компенс. казане пише G12, а тя е червена, защото в мотора има много Al компоненти!\nАко иска някой, нека ме допълни!\nРейтинг: 648 16:49, 10 ное 11 Неутрално\nМного евтина реклама... Все едно тоя е открил топлата вода. Тази услуга се прави от години - просто няма кой да си направи труда да провери... че и на франчайз щял да работи! Да не би това е да е някакво секретно ноу-хау?!\nРейтинг: 808 16:53, 10 ное 11 Неутрално\n[quote#11:"КМЕТ В СЯНКА"]съюз на автомобилистите и струват около 50 евро[/quote]\nструва 50 кинта за членове на адак само..иначе има доста турци и руснаци, които не дават колите им да се карат там- за това още 500катета и кола от нидерласунга-12м гаранция, за нищо не разбиращи като мен-далавера отвсякъде.\nРейтинг: 541 17:40, 10 ное 11 Неутрално\nИ мене са ме питали що ми е червен антифриза...\nпък в БГ ако видиш кола с сервизна книжка направо си е странно\nРейтинг: 808 17:42, 10 ное 11 Неутрално\n[quote#24:"bgpainter"]БМВ, не много дърто Е65..[/quote]\n[quote#24:"bgpainter"]беше на близо 800 000. [/quote]\nмани другото, ма евала, машина на 800к и върви...виждал съм баварец 520Д, Е36 на 1М, и си вървеше...\nРейтинг: 1001 18:39, 10 ное 11 Весело\nЕй, пишете без да четете: в статията пише че "в България е навъртяла 76 000 км", не че е на толкова.\nИначе няма нормален западняк, който да си продаде колата за 2-3 хиляди евро преди да е навъртяла поне 250 хил. километра 9изключвам малките градски автомобили, те наистина въртят малко километри, но пък само градско, и амортизацията пак е голяма).\nЧитава кола среден клас за по-малко от 5000 евро просто няма.\nРейтинг: 1001 19:00, 10 ное 11 Разстроено\nМалък пример: в нашата фирма се пътува много, колата на шефа за две години навъртя около 200 хил. километра, от тях 98 % извънградско. Обслужва се само в добър фирмен сервиз, консумативи и части - само истински, понеже има пълно "каско" нищо не се кърпи, а се подмена с ново.\nКато стана на около 250 хил. я обявихме за продаване, състоянието й е външно и вътрешно (според разбиранията на джамбазите) беше "като нова". Имаше сервизна книжка, списък със сменените част, фактури и пр.\nПотенциалните купувачи в мига в който научат, че колата е на 250 хил. километра, подскачат: "Абе тя на много километри бе, за тия пари ми предлагат една на 5 години ама на 50 хил. км, верно, по-стара с две години и има "забележки", не изглежда като тази, ама километрите й са никакви!".\nИ да им обясняваш колко реални са тия 50 хил. километра, че е по-добре да гледат автомобила, а не километража - не слушат.....\nНакрая, след два месеца ми писна, врътнах километража и вдигнах цената с 3000 лева. Първият, който дойде да я види, я купи, само два дни след обявата.\nИ оттогава - вече три поредни автомобила така......\nРейтинг: 488 20:38, 10 ное 11 Весело\nтази статия е върха!Жорка вземи се преквалифицирай в някакъв друг...от цялата статия разбрахме,че хал хабер си нямаш и най малка представа от автомобили.\n"Накрая от пълния протокол от експертизата разбрах, че максимално скоро трябва да сменя предни спирачни дискове и накладки, заедно със спирачната течност"\nАбе Жорка ти тоя десен крак само за патерица ли го използваш? Като натискаш спирачката нещо не идва ли някакъв "фийдбек" към крака ти и респективно към главата ти? Така нека продължим с култовите моменти от статията...\n"Другата част, която е на ръба да излезе от строя, е една от биалетките. В следващите няколко месеца пък трябва да се подготвя за подмяна на тампони на окачването отпред и отзад, лагер на главината на предно дясно колело и още няколко дреболии."\nЗначи Жорка са хубаво носиш очила не виждаш,ама аджеба и слух ли нямаш бе човек?Тия уши за какъв чеп ги използваш бе?,а сетих се: да слушаш радио веселина...И ми е чудно въобще как си минал технически преглед...май ставаме свидетели на корупционни практики от твоя страна.А и щом на тези бих казал сериозни повреди по твоето МПС казваш "дреболии" ясен си ми какъв си самоубиец. Представям си тази фиеста как трябва да е разчекната за да "забележиш",че има сериозни технически неизправности. Относно това,че на колата и е объркано съотношението гориво/въздух...викаш не си забелязал, че понагорява повече бензин...или пък може би не ти и дреме щото сигурно вземаш една 5-ца всеки месец . За финал бих посъветвал дневник да преквалифицират Жорката на друга длъжност...далеч от тази да е редактор на секция Скорост.\nп.с Жорка напиши моля те номера на гнилоча, че като те видим по улици да почваме да се кръстим и да се молим на господ докато се разминем....\nРейтинг: 488 21:49, 10 ное 11 Весело\nв твоя чест си слагам снимката ти за аватар на профила ми. Вече дори съм те издигнал в култ\nРейтинг: 1387 22:50, 10 ное 11 Весело\nМи Баварише бе човек. А и все пак Е65 е производство след 2001-ва, а това май беше 2003-та. Според мен си е нормално да издържи. Това ако беше някое пежле от сорта на 206, 306... и на горе за толкова хиляди щеше да се е разкекерчило, даже кола нямаше да е останала.\nРейтинг: 488 23:33, 10 ное 11 Неутрално\nаз нещо не схванах - каква точно е идеята на статията, извън рекламна? очаквах да прочета нещо ново като ниво на полезност, сравнено със стандартната диагностика в NO NAME_сервиз (без услужливо дадени координати), която почти всеки, който купува кола на старо предприема, без изрично да го е прочел в Дневник\nв смисъл имах очаквания, че едва ли не тази така иновативна услуга по някакъв начин гарантира, или обвързва, или изобщо нещо, каквото и да е, което да я отличава, а то...\nРейтинг: 5 23:45, 10 ное 11 Неутрално\nТакава услуга се извършва много отдавна - когато решите да купувате кола и искате да я прегледат на място от 1 година сайта огледи.ком предлага помощ при покупка на автомобил 2ра употреба. Не виждам никъде да е открита топлата вода в тази статия...\nРейтинг: 541 23:48, 10 ное 11 Любопитно\nПежо свети цялото в червено във всички възможни статистики за употребявани автомобили. Какво значение има къде е сглобено като частите са с окаяно качество?\nРейтинг: 454 00:02, 11 ное 11 Неутрално\nИ аз мисля да направя така.Клиентите си умират да ги излъжеш.Хем знаят , че такова животно кола на 10 години на 80000 км например няма и пак се натискат.Някакво душевно спокойствие ли им дава не знам.Аз съм автомобилен инженер и от 1995 се занимавам с коли.Подобна експертиза може да се направи почти навсякъде и не е нещо уникално.Всеки втори сервиз има диагностичен уред или кодочетец.За спирачки , шарнири , биалетки и др по окачването не ти трябва никакъв уред.Друг е въпросът дали съответния сервиз иска да е коректен или играе с продавача.Поне половината , да не казвам повече , от внасяните автомобили втора ръка са за брак.Няма ремонтни възможности на разумна цена , които да могът да възстановят работоспособността им в някакви минимални технически параметри.Тук не включвам ударените , с блокирали двигатели и т.н бракми , които се купуват на безценица и тук се козметират само за целите на продажбата.\nРейтинг: 454 00:09, 11 ное 11 Неутрално\nЗа хората занимаващи се с автомобили дори не е необходимо да качваш въпросната фиеста на подемник. Като й видиш джантите и факта , че е Форд от този период е достатъчно да се сетиш , че цялото и окачване е за ремонт и има поне две три фатални грешки в компютъра.Пък как се чете Форд не ти е работа.Незнам къде са гледали като са го проектирали.\nРейтинг: 859 09:13, 11 ное 11 Неутрално\n"Стоянов има планове да развие бизнеса и в други градове на принципа на франчайза, но първо иска да види дали в инициативата има хляб."\nНяма хляб в тази инициатива. В България, а май и не само тука, пазарът на автомобилите в голямата си част се държи от автомафията. Някой в България да е прокопсал от това, че се е противопоставил на мафията?!\nРейтинг: 488 11:49, 11 ное 11 Любопитно\nТо и темата какво трябва да се смени по колата е много разтеглива. Има сервизи, които сменят де що видят в радиус от една ръка разстояние, а има и коректни майстори които сменят най-важното. Прави впечатление че в повечето сервизи се стимулират необразованите механици които сменят юнашката всичко докато проблема се реши, а не хората които мислят и се опитват да стигнат до същността на проблема. Това че 90% от монтьорите не отделят време да четат сервизна литература и бюлетини е едно на ръка. Наемат се да ремонтират скъпи и сложни съвременни системи без да знаят как работят и без необходимата документация и оборудване. Само за статистиката - да сте видяли някой да използва динамометрични ключове и да знае с каква сила се затяга гайката според производителя? Не вярвам на сервизи като този на Антони Стоянов - там 100% се мисли по-бавно отколкото се сменя. Въпросната диагностика е 100% пресилена с цел да се оправдае колосалната цена от 100лв. За оглед и диагностика винаги бих се обърнал към официален фирмен сервиз. Най-малкото, че там ще имат походящия тестер и документация, както и данни за критични фабрични проблеми които могат да бъдат проверени.


България остана без медал и от параолимпиадата – BulgariCA\nСуми - талисманът на Параолимпийските игри в Канада, бе представен като съзтезател в дисциплината хокей на лед с шейни.\nУислър, 22 март 2010г. България остана без медал и от Параолимпиадата в Канада, след като на редовните игри сотана с най-високо класиране от 7-мо място. Десетите зимни параолимпийски игри (X Paralympic Winter Games) снощи бяха официално закрити в Уислър, Канада, от президента на Международния параолимпийски комитет – Филип Крейвън.\nТримата български параолимпийци Йоана Ерменкова, Александър Стоянов и Ивайло Ватов, които се състезаваха в ски-бягането, не успяха да спечелят медал, а именно в това класиране на първо място завърши Германия с 13 златни и общо 24 медала. На второ място остана Русия с 12 златни и общо 38 медала, а трети е домакинът Канада с 10 златни и общо 19 медала.\nКрейвън закри игрите, които се проведoха от 13-и до 22-и март, пред хиляди зрители, които стоически издържаха под проливния дъжд, за да видят своя герой X Paralympic Winter Games, Лоран Уулстенкрофт, която спечели пет златни медала в ски-алпийските дисциплини и премина по алеята с канадския флаг в ръце.\nЛоран стана първият пара-атлет в историята, кйто спечели пет най-високи отличия на параолимпиада.\nНа 12-ти този месец с вдъхновяваща и зрелищна церемония пред очите на близо 50 хиляди зрители X-те параолимпийски игри бяха открити във Ванкувър на същия олимпийски стадион “Би Си Плейс”, на който се проведоха и церемониите на редовната Олимпиада в Канада.\n“Тези игри се провеждат в чест на всички спортисти по целия свят, които проявяват достатъчно упорство, самоотверженост, храброст и воля за победа. Те не са създадени, за да будят възхищение от върховите спортни постижения, а за да демонстрират солидарността на всички хора към параолимпийците”, заяви канадският губернатор – Микаел Жан, която каза встъпителните слова и на откриването на XXI-те зимни олимпийски игри.\nЦеремониите преминаха под надслов “Примерът на едни вдъхновява останалите”. В Параолимпиадата взеха участие повече от 600 параолимпийци от 44 страни, а в парада на нациите участие взе и българската делегация от трима състезатели, които стартираха в ски-бягането. Белгия, Босна и Херциговина и Сърбия се отчетоха с най-малко параолимпийци – по един, докато единствената жена-знаменосец бе от Исландия. Великобритания пък се изяви със състезател, който участва и на летни игри.\nСъстезателите на параолимпиадата се бориха за разпределението на медалите от 5 различни дисциплини – хокей на лед с шейни, кърлинг в инвалидни столове, ски-бягане, биатлон и ски-алипийски дисциплини.\nКанадският олимпийски тим, бе най-многобройният на игрите с 57 параолимпийци. Втори бе отборът на САЩ с 50 спортисти, сред които попадат дори и петима ветерани от войни. Русия бе с 32-ма параолимпийци, като спечели 33 медала на предишната параолимпиада в Торино.\nЗа втори път в историята Канада бе домакин на Параолимпиада, и за първи път на зимна, след като през 1976 година прие параолимпийците през лятото.\nТаза година канадецът скиорът Брайън Маккийвър стана първият атлет, който бе записан за участие в редовните и в пара-игрите.\nВивиан Форест пък стана първият пара-атлет, който спечели медали от Летни и Зимни олимпийски игри.\nКРАЙНО КЛАСИРАНЕ ПО МЕДАЛИ НА ПАРАОЛИМПИАДАТА В КАНАДА\nМясто Нация Злато Сребро Бронз Общо\n1 Германия (GER) 13 5 6 24\n2 Русия (RUS) 12 16 10 38\n3 Канада (CAN) 10 5 4 19\n4 Словакия (SVK) 6 2 3 11\n5 Украйна (UKR) 5 8 6 19\n6 САЩ (USA) 4 5 4 13\n7 Австрия (AUT) 3 4 4 11\n8 Япония (JPN) 3 3 5 11\n9 Беларус (BLR) 2 0 7 9\n10 Франция (FRA) 1 4 1 6\n← ПРАЗНИЦИТЕ и ВРЕМЕТО 22-28 Март\nЛечков даде “червен картон” на полицай →


Селска къща и Наем на Тристаен апартамент в с. Голямо Белово | Явлена\nСелска къща и Наем на Тристаен апартамент в с. Голямо Белово\nНяма намерени резултати за с. Голямо Белово, обл. Пазарджик, Тристаен апартамент, Жилищни имоти, Селска къща, Наем. Моля, разширете критериите на търсенето!


Мистерика: 10 загадки, които науката все още не може да обясни задоволително\nИ през изминалата година учените продължиха да разгадават света около нас. Някои научни проблеми намериха своето решение, други мистерии (НЛО) закостенялите учени отказват да признаят, че въобще съществуват. А има и загадки, които не се отричат, но така и все още не може да им се намери сигурно решение. Тук е даден един списък с такива мистерии, който разбира се е субективен - има още много такива феномени, които не са включени.\nЗемните светлини появяващи се преди или по време на земетресение\nТова са светлини, които се появяват над земната повърхност преди или по-време на земетресение. Няма сигурно обяснение какво ги предизвиква. Те са толкова загадъчни, че някои дори отричат тяхното съществуване, определяйки ги като легенда.\nИталианския физик Кристиано Феругиа обаче е събрал всички съобщения за такива светлини още от 2000 г. пр. н.е. Геолозите са настроени скептично дълго време. През 1966 г. обаче се появява и снимков материал на светлини съпътстващи земетресение в Япония.\nВ оригиналната статия не е дадена споменатата снимка, но аз успях да я намеря в интернет:\nОт тогава са се появили стотици подобни снимки, някои от които със съмнителна автентичност. Светлините се появяват в множество форми и цветове, а понякога дори премигват.\nИма различни теории опитващи се да ги обяснят, засега никоя не е доказана категорично - топлина образувала се при триенето, газ радон, пиезоелектричество от кварцовите скали.\nПрез 2003 физикът от НАСА д-р Фридерман Фроунд провежда лабораторни експерименти, които предполагат, че земните светлини са следствие от електричество в скалите. Изглежда сеизмичните вълни могат да придадат електрически заряд на минерали съдържащи силикон и кислород. Професор Дейвид Брумбах от Земетръсния Информационен център в Аризона не е съгласен - според него тази теория в най-добрия случай е "едно възможно обяснение".\nТака засега нямаме категоричен отговор на това какво представляват земните светлини.\nПрословутите линии на Наска се разпростират върху 450 квадратни километра площ в перуанската пустош. Смята се, че те са били създадени за не по-малко от 1000 години - от 500 г. пр. н.е до 500 г. след н.е. Тези гигантски рисунки са видими от въздуха и изобразяват геометрични форми, животни, растения, и по-рядко човекоподобни фигури.\nВъпреки статута им на защитен обект, на властите е все по-трудно да опазят тези линии. Все повече бедняци се настаняват в тази територия, през изминалата година се появиха съобщения, че са започнали да отглеждат свине там.\nМеждувременно археолозите бързат да изучат линиите преди да са окончателно разрушени. Ранните предположения, че те са част от астрономически календар, почти напълно са отхвърлени. Но защо тогава някогашните индианци са хвърлили толкова труд и време за изрисуването им? Едва ли защото са нямали какво друго да правят и им е било скучно.\nНавигацията на пеперудата Монарх\nВсяка година милиони северноамерикански пеперуди Монарх мигрират повече от 3000 километра на юг за зимата. В продължение на години никой не е знаел до къде достигат. Сега поне това е ясно след като семейство от двама зоолози се заемат да проследят пеперудената миграция. През 1976 насочени от местен дървосекач в Мексико, те се изкачват на "Планината на пеперудите". Там сякаш всички пеперуди на Северна Америка са се събрали в гората.\nТова откритие обаче поражда още по-голяма загадка - как този вид пеперуди безпогрешно намира тези 12-15 километра от този планински склон. Какви ли не теории са предлагани за тяхната невероятна навигация - позицията на слънцето, земни ориентири като мексиканския залив, геомагнитните сили. По принцип всички те се използват от животните, но те са твърде общи ориентири за да заведат пеперудите на точно определена планина.\nКакво бута камъните по плоското дъно на пресъхнало езеро в Долината на смъртта? Учените си блъскат главата над това от началото на 20 век. През 60-те години геолог от Калифорния започва мониторингова програма. Проверявали 30 камъни с тегло до 25 кг. 28 от тях се преместили през 7-годишния период на изследването, някои с повече от 200 метра. Анализът на оставяните следи говори за скорост от 1 метър за секунда. В повечето случаи камъните се предвижвали през зимата.\nПрез следващите десетилетия били предлагани теории базиращи се на образувал се лед под камъните и вятър, сеизмични вибрации и дори тиня от водорасли. Но нима на други места по света където има камъни, не духа вятър и не се образува лед?\nНикой досега обаче не е виждал с очите си преместването на камъните, което е странно само по себе си.\nТова е нискочестотен досаден шум, който безпокои хората в различни градове по света. Не всеки обаче може да го чуе. Един на 20 човека или дори по-рядко. Което е дори още по-гадно, ако сте от тези, които го чувате и никой наоколо не ви вярва.\nПрез 2013 поредната жертва на "жуженето" е град Бюфорд в Ирландия. Както един жител се оплаква пред вестник "Irish Examiner":\n"Това, че не всеки може да го чуе, не значи че не съществува".\nМестните хора са се обърнали към градския съвет с настояване да се реши проблема. Властите са изключили водните помпи за да проверят дали те не са причината, но шумът не е изчезнал.\nИначе учените по света предлагат различни обяснения - медицинското състояние известно като тинитус (мога да го определя като звукова халюцинация), шум от разбиващи се далечни морски вълни, индустриален шум, "пеещи" пясъчни дюни.\nПрез 2006 учен от Нова Зеландия заявява, че е успял да запише този звук.\nЦикадите появяващи се през 17 и 13 годишни цикли\nЦикадите са насекоми, които озадачават учените. Те едновременно излизат от земята на всеки 17 години, размножават се, след 2-3 седмици умират, но не и преди да са оставили в почвата своето потомство, което ще повтори цикъла. Последната им поява бе през изминалата 2013, предишната през 1996.\nВъпроса за милион долара е как измерват времето. Ако един човек прекара в пълен мрак няколко дни, той най-вероятно ще загуби представа коя дата е в момента.\nЕто още едно странно нещо свързано с цикадите - в североизточните щати на САЩ те се появяват на всеки 17 години, а в южни на всеки 13. Интересното е, че и 13 и 17 са прости числа. Случайно съвпадение?\nПадащите от небето жаби, риби и други животни\nСтранните дъждове от животни се случват по цялото кълбо. Много учени обаче са скептично настроени спрямо тяхното реално съществуване. Все пак има и такива които изследват този феномен. Още през 1917 биологът Валдо Макати представя в 8 страници свое проучване пред Обществото на биолозите във Вашингтон. Този текст звучи като рецепта за получаване на вещерска отвара - има всичко, от случаи на валящи парчета месо, до падащи мравки и жаби.\nПрез 2009 над два японски града валят попови лъжички. Обяснението било, че са били изпуснати от птици, които са ги уловили във водоемите.\nНякои учени се опитват да обяснят този феномен с торнадо преминало над воден басеин и засмукало риби, жаби и т.н. Това звучи логично и теоретично възможно, но досега няма дори един научно доказан такъв случай.\nИ още нещо, което искам лично да добавя - защо почти винаги валят само жаби, или само риби (от един и същи вид)? Защо няма смесени валежи - от различни животни? Ако теорията за торнадото е вярна, то би трябвало фунията му да засмука всички налични животни, а не само един вид.\nГигантските кълба на Коста Рика\nЗащо хората живели в Коста Рика преди появата на испанците решават да издялат стотици гигантски кълба от камък, си остава загадка и до днес.\nТези топки са намерени през 30-те години на ХХ век при разчистването на растителността за нови бананови плантации. Някои от тях са с диаметър от 2 метра. Смята се, че са издялани в периода 600-1000 г. от н.е. И понеже учените не са способни да предложат задоволителна теория, нищо чудно, че много хора свързват тези кълба с древните атланти или с космически кораби.\nОще от появата на теорията за еволюцията през 19 век, учените попадат на изненадващи открития, които сякаш я отричат. Най-често това са фосили, особено човешки такива, които се появяват на "погрешни" места. Някои от тях ни дават нова информация за предците ни, други се оказват просто грешно категоризирани, не липсват и измами.\nНай-голямата измама е Човекът от Пилдаун. През 1911 любителят-археолог Чарлз Досън изкопава край английското село Пилдаун фрагменти от човешки череп. Той е датиран на 500 000 години и учените смятат, че най-накрая е открито "липсващото звено" между човека и маймуната.\nПрез 50-те години, обаче се установява, че Човекът от Пилдаун е измама - челюстна кост на маймуна е събрана с череп на човек починал преди по-малко от 1000 години. Химическия анализ освен това предполага, че черепът е нарочно обработван за да изглежда по-стар.\n5 невероятни структури...дело на природата или на някой друг?\nЕтикети: (Крипто)зоология, Древни загадки и археология, Земята, Насекоми, Небесни феномени, СНИМКИ, Странни валежи


България и Иран ще си сътрудничат в сферата на ядрената енергетика - bTV Новините\nДелегацията ни търси купувач за руския реактор, произведен за АЕЦ „Белене"\nПубликувано в 11:46 ч. 11.07.2016 г. - Обновено в 12:33 ч. 11.07.2016 г.\nЕдна от основните задачи на делегацията ни е търсене на купувач за руския реактор, произведен за АЕЦ „Белене".\n„Разговаряхме за ядрената енергетика. За възможностите, които има България като потенциал в тази посока, включително и реактор”, коментира премиерът Бойко Борисов.\nНа срещата тази сутрин стана ясно още, че страната ни е готова да участва в транспортен коридор - Иран, Армения, Грузия, България. Освен товари и стоки, по бъдещото трасе се планира да минава и природен газ.\nПо-късно днес предстои среща между енергийните министри на двете страни по темата ядрена енергетика.


Изграждане на Черноморски младежки център - Варна\nСдружение „Варна - Европейска младежка столица” кани младежки организации, неформални групи, представители на студентските съвети и всички заинтересовани на отворена среща, по повод изграждането на Черноморски младежки център във Варна.\nЦелта на срещата е представяне на инициативата за изграждане на центъра, който следва да отговори на стандартите за сертифициране на Съвета на Европа.\nЧерноморският младежки център ще бъде новото пространство за развитие на младежкия капацитет във Варна. По време на събитието ще бъдат представени възможностите за участие на организациите в процеса на реализация на инициативата.\nРегистрация за присъствие е достъпна на: https://www.facebook.com/events/143971032710042/\nНа 29.07.2016г. Министерството на образованието прехвърли на Община Варна сградата на закритата Професионална гимназия по текстил и моден дизайн “Мара Тасева”. Тя ще бъде използвана за нуждите на образованието и за домакинството на Европейска младежка столица през 2017 г., част от които е и ключовото направление Черноморски младежки център. Неговото предназначение е да развива младежки капацитет, чрез организиране на конференции и курсове за обучение, събития за създаване на делови контакти, работни групи, с акцент върху регионалното развитие. Дейностите имат за цел да стимулират и да създадат необходимите ресурси за насърчаване на младежкото участие. Инициативите ще бъдат извършвани в тясно сътрудничество с мрежата на Европейските младежки центрове.\nМладежкият сектор във Варна ще има възможност да участва активно в процеса на реализиране на дейностите, свързани с Черноморския младежки център, чрез предложения и отворена дискусия.\nСрещата на бизнеса на Черноморието във Варна на 13 юни 2019.\n„ОЧАРОВАНИЕТО НА ТАЛЯНА” НА МЕЖДУНАРОДНА НАУЧНА КОНФЕРЕНЦИЯ ПО АРХИТЕКТУРА И СТРОИТЕЛСТВО ВЪВ ВАРНА\nМЛАДЕЖКИЯТ МИНИ-ФЕСТ „ЩЪК ТУК-ТАМ“: МИНАЛИЯ УИКЕНД – ВЪВ ВАРНА, А ДО КРАЯ НА ЛЯТОТО – И В ДРУГИ ГРАДОВЕ НА СТРАНАТА


Здраве и жизненост | Vita Rama помогна на Николина Костова - Център за здравословен живот Vita Rama\nНачало » Система Vita Rama » Помогнахме на » Николина Костова - здраве и жизненост\nНиколина Костова - здраве и жизненост\nКазвам се Николина. От Хасково съм, на 44 г. Тук ме доведе идеята да водя здравословен живот, защото имам здравословни проблеми и ходейки на лекар, се повтаряше през няколко години и затова реших, че има друг начин, чрез който да накарам тялото да бъде по-послушно.\nИзбрах програма „Здраве“, защото нямам проблеми с килограмите, а там има всичко необходимо, което човек да постигне като резултати по отношение на храненето, по отношение на физическите активности и пълния релакс с прекрасните масажи, които имах.\nНай-много ме впечатли отношението на всички членове на екипа на Vita Rama към всеки един гост на програмата, която провеждат на Пампорово и в Емона. Аз съм идвала както на зимните програми в Пампорово, така и на летните програми в Емона. Там също условията са прекрасни.\nЗа приготвянето на храната и готвенето\nЗнаех какво трябва да готвя, но не знаех как да го сготвя. Там дойде на помощ кулинарната работилница, която препоръчвам на всеки. Тук се готви с простички храни и става много вкусно. Любимото ми ястие са сладкишите, които се приготвят с минимум захар и с правилната комбинация между плодове и брашна. Като така се получават невероятни сладки изкушения.\nСъщо така съм пробвала в домашни условия да си правя плодовите бонбонки, които впечатлиха много всички хора, които не са вкусвали изцяло плодови бонбони. В началото някои даже не можаха да разберат от какво са направени.\nПрестоят във Vita Rama\nПрестоят ми тук беше прекрасен! Винаги се наслаждавам на всички мигове, на всяка среща с хората от екипа и с гостите. Препоръчвам на всеки да не се притеснява, да не се страхува да си приготвя храна. Храната се приготвя изключително бързо, лесно. Не е необходимо да правим комбинация от много хранителни продукти, за да постигнем желания ефект.\nТрябва да положа повече усилия в йога упражненията, които са изключително ценни. Предполагам че и други, които не са се занимавали с редовно с йога, биха имали известни трудности в началото. Всеки път, когато съм на здравословна почивка, научавам по нещо ново и вече съм наясно за себе си, че йогата е изключително важна за правилния детокс на организма. Работата ми е доста напрегната и тук получавам страхотна почивка. Комбинация от хубаво време, добра обстановка и изключително полезна храна.


До градовете на Костурица - Дървенград и Каменград с двудневна екскурзия до Сърбия с Еко Тур за 127 лв.\nТуристическа обиколка на Вишеград - моста на Мехмед паша Соколович.Във Вишеград в устието на река Дрина се намира втория етно град, построен от Емир Кустурица - Каменград или Андричград. Разходка по главната улица и площада, където се намират китни магазинчета за сувенири, бижута, галерия, пекарна, пицария, кафене, бирария и кино. Свободно време.\nДоплащане за настаняване в единична стая - 75 лв. Ваучерите за отстъпка удостоверяват правото на закупилите ги потребители единствено да ползват посочената в тях ценова отстъпка при последващо закупуване на промотираните стоки/услуги;


Japanese Car Festival 2011 - Страница 5 - Toyota\nJapanese Car Festival 2011\nМнениеот Uncle Dido » 19 сеп 2011 20:20\nНитрото не се ли води принудително пълнене? И "май" беше споменал на организаторите, че си с нитро?\nРегистриран: 16 авг 2009 14:26\nМнениеот vankata_pld » 19 сеп 2011 21:08\nВиж сега правилата не ги мисля аз,ако ги мислех,в клас а и б нямаше да е разрешено нитро.Има правила,които съм спазил и въпреки това съм дисквалифициран,абсолютно скалъпено и неадекватно,чакам някой да поеме отговорността за това.И да,казах не само на организатора,че съм с нитро,всички знаеха.Но накрая решиха да обърнат нещата в своя полза и успяха,за което евала.\nМнениеот martod » 19 сеп 2011 21:26\nОграничението е само за кубатура.\nНякой има ли да каже нещо по този въпрос?.\nМоже ли аз да кажа нещо ...\nПо тази твоята логика, евото като е под 2000 кубика, в кой клас трябваше да е според теб ? ..\nМнениеот loser » 20 сеп 2011 00:20\nАбе Симо ама ти си толкова интересен само по форумите май\nзащо на място не му потърси сметка на Васко който беше човека който изиска твоето дискфалифициране и би поел пълна отговорност ? щото е два пъти ръста и килата ти май :D\nпочети млако за нитрото и ще разбереш че си объркал класа\nМнениеот rudolf » 20 сеп 2011 01:14\nмитрович ,малко е прибързал да отговори в тунинга. мисля че най добре би било да няма нападки,защото отстрани изглежда като недоразумение.че не е редно нитро- не е редно,но така отговорено-не е редно да виним някого в измами.\nфеста е приятелски и би било нормално да се излиза спортсменски от всяка ситуация.\nМнениеот andrian999999 » 20 сеп 2011 01:41\nнема смисъл от разправиии, кой крив кой прав. а и това е доста ..... да не кажа да ми излиза некакъв от публиката на саморазправа да ме вади от колата, ми ако съм с няколко прятели в публиката със слаби нерви?! ще станем на кълбета и ебати срещата. Аз лично съм гледал как се записва човек в клас стрийт със сликове, и кво от това.............. по времената се познава коя кола е стрийт . Жоро и Иван са с еднакви коли на Калояново , ама жоро дава с 4 секунди по добро време щтото е КАРАЧ!!!! е да ама не\nп.п. поне в дрифта всичко е точно и нема измами добрият пилот има огромната подкрепа на публиката и там нема мишоци , все пак това е най - бързо развиващият се професионално спорт\nМнениеот andrian999999 » 20 сеп 2011 01:43\nrudolf написа: феста е приятелски и би било нормално да се излиза спортсменски от всяка ситуация.\nееее пак ме изпревари\nМнениеот mitoko » 20 сеп 2011 10:25\nаве важното е, че има вече субару бегачка .... айде смейте се сега ...\nМнениеот rudolf » 20 сеп 2011 12:54\nmitoko написа: аве важното е, че има вече субару бегачка .... айде смейте се сега ...\nне разбрах какво искаш да кажеш.както и към кого е насочено.\nМнениеот Georgimitrovich » 20 сеп 2011 16:09\nСега сядам на компа и да разясня най-вече нещата около драга в клас Б.\nВярно е, че бях казал, че може да се кара с нитро и пр. в клас А и Б, но това е изцяло моя грешка при изготвянетона правилата. Не съобразих колко голяма може да бъде разликата с и без такава система. Грешката е изцяло моя и моля Ви не винете момчето с МР2-ката. Аз го подведох, така да се каже и заради моята грешка, при съставянето на правилата, му довлякох само неприятни емоции на главата. С него ще се видим тези дни и ще го компенсирам за неприятностите. Благодарности към него,че след разразилия се скандал, за който той нямаше никаква вина, ме остави да завърша мероприятието и да замажа положението, като си тръгна от пистата, за да не ескалира напрежението.\nЩе помоля колегите, ако имат някакви критики относно клас Б тази година да ги отправят към мен. За догодина ще се постарая правилата да са по-ясни и конкретни и да се избегнат такива моменти.\nМнениеот НиКо » 20 сеп 2011 17:40\nНиКо написа: В клас А и Б нитро и други модификаций по електрониката и etc... допускат ли се?\nЕдва ли само стокови ще се допускат.\nА и едва ли някой може да разбере...\nМного общо казано е "Атмосферки".\nИзявяващите желание да участваме няма да знаем ,в кой клас да се запишем , който да съответства на автомобила ни.\nАко няма допълнителни ограничения ще е доста неравностойно.\nНе мислите ли? :wink:\nА тоя ,който написа ,че нитрото е вид "принудително" пълнене да си удари главата в някоя стена!\nКак може да вините Симеон ,че пуска нитро след като месец преди това попитах , как е възможно да няма ограничение в класа!!!\nИ мислите ли ,че само той беше учасника с нитро?\nКво да направим в крайна сметка, че б16ките са толкова спрели ,че и нитро не помага.\nИ тея банда биячите първо да вземат да четат преди да скачат на бой.\nНа Симо е лесно да се скочи...та нали е 50кг...\nСъстезанието е за удоволствие а вие го превърнахте във бойно поле.\nИ без нитро щеше да го утрепе , ама как ще се пуска 3ти път при положение ,че знае кво го чака...\nПървата дръпка Симеон не използваше Нитро!\nВтората дръпка беше усвиркван от Хонда Сектите и реши да го разпилее ,като пръсна само на 4-та\n3тия старт всеки разумен човек не би го приел насериозно съдейки , че той превключваше на ниски обороти.\nТочно ти Георги трябва да го компенсираш с първото място , защото то беше заслужено , съдейки правилата , които бяхте написали!\nХората нямат вина ,че спазват регламента, а регламента се променя.\nМисля ,че той излезна най-големия спортсмен , като се остави на сектантите.\nИскате ли да докажем ,че мр2-то върви повече от хондата?\nЕдинственото условие е да му осигурите Охрана , защото ще им е много тежко след ТИР-а разлика на 400м !\nРегистриран: 31 авг 2006 19:40\nМнениеот AE 111 » 20 сеп 2011 18:27\nНавсякъде където съм виждал състезания в България, а и не само Нитрото се умножава по коефициент 1.7 също както и турбото така, че защо ти не си удариш главата в стената? Вярно, че колегата Митрович е пропуснал да доуточни, но и вие защо се правите на ощипани госпожици и се възползвате от неговата неопитност при положение, че много добре знаете за какво става на въпрос? Освен това искам да попитам следното: Този проблем в драга ли ви направи най-голямо впечатление? Останалата част от организацията не беше ли перфектна? Според мен колегата Митрович заслужава големи адмираций за всичко което направи и дано догодина стане още по-хубаво мероприятие с много повече участници. Желая му само успехи за напред и без повече подобни спорове и неуредици.\nМнениеот KiLLeR » 20 сеп 2011 18:44\nAE 111 написа: Останалата част от организацията не беше ли перфектна? Според мен колегата Митрович заслужава големи адмирации за всичко което направи и дано догодина стане още по-хубаво мероприятие с много повече участници.\nСлед няколко дни нали има Speed challenge записва се и показва какво може без нитро без страх, че ще го "натупат"\nМнениеот vankata_pld » 20 сеп 2011 18:59\nС тази висока 13ка ще е трудно.Но те хората които са по вътре в нещата си знаят.\nМнениеот ghost rider » 20 сеп 2011 19:44\nИ според мене нитрото си е вид принудително пълнене!Не ми се мисли какво би станало,ако някои беше исползвал нитро на тайм атака и италианското....................Както и да е,Благодаря за перфектните два дни на колегата Митрович и всички замесени в организацията на това чудесно мероприятие!Честито и на Трошко!(перфектно начало с новото желязо и само така )


В Министерството на правосъдието обсъдиха проблемите на военноинвалидите и военнопострадалите | Информационен център на Министерство на oтбраната\nМинистърът на правосъдието Иван Демерджиев и заместник-министър Юлия Ковачева се срещнаха с председателя на Съюза на военноинвалидите и военнопострадалите инж. Петър Велчев и представители на организацията. От Съюза връчиха на министър Демерджиев плакет по повод 3 декември – Международния ден на хората с увреждания, съобщават от ведомството.\nДвете страни обсъдиха проблемите на военноинвалидите, както и възможните решения. Въпреки че Министерството на правосъдието няма правомощия в тази област, министър Демерджиев се ангажира ведомството да посредничи при решаването на тези проблеми. „Това е жест на уважение към българската армия“, заяви той.


ЕС е в ръцете на 31-годишен младок\n– 07.07.2018Публикувано в: Slideshow, Актуално1\nВъпреки че в ранните дни на политическата кариера на 31-годишния австрийски канцлер често се е грешало, че той идва от изискания район Хийтцинг във Виена, Себастиан Курц всъщност е от Майдлинг. Последният се смята за принадлежащ на работническата класа – нещо, което Курц не е. Майка му е учител в гимназия, а баща му – инженер. Родителите му работили здраво, за да си позволят собствен апартамент. Половината от съучениците му в гимназията били или имигранти, или деца на имигранти, много от които избягали от раздираните тогава от война Балкани, разказва „Атлантик“.\nВ началото на юли Австрия пое председателството на Съвета на ЕС. На всеки шест месеца то се предава от една на друга страна членка. Държавата председател отговаря за планирането и ръководенето на срещи между страните и определя свои приоритети за този период. Мотото на австрийското председателство е „Европа, която защитава“, а на първо място сред приоритетите са поставени „сигурност и борба срещу нелегалната миграция“. По-рано Курц опита да се сближи с противниците на мигрантите като унгарския премиер Виктор Орбан и предложи спорен план Австрия, Германия и Италия да сформират „ос на желаещите“ срещу нелегалната миграция. Той освен това призовава за подсилване на външните граници на ЕС.\nTags: Австрия, Виена, Евросъюз


Стопанка откри спящи крадци в спалнята си – Труд\nСтопанка откри спящи крадци в спалнята си\n28.03.2016 • 11:55\nЖителка на град Дунавци откри в спалнята си двама спящи крадци. Ужасената жена веднага алармирала видинските полицаи, които прибрали неканените гости.\nПо обяд в неделя стопанката решила да нагледа имота си в близкото до Видин градче. Още при влизането си обаче жената видяла, че задната врата на къщата е разбита. Когато пък надникнала в спалнята направо се втрещила, виждайки че в леглото й спят двама непознати мъже.\nСамоличността на натрапниците е установена – 23-годишният М.Г. от с. Бойница и 17-годишно момче от Видин. При извършения оглед е установено, че от имота липсват електрожен, дрелка, радиоприемник и чифт дамски обувки.


Поредна проверка: ВКП обследва “къща-та за гости” на зам. министър Манолев, финансирана с пари на ЕС – DeFakto.bg\nHome / Законът / Поредна проверка: ВКП обследва “къща-та за гости” на зам. министър Манолев, финансирана с пари на ЕС\nDe Fakto 17.04.2019\tЗаконът, Избрано Напишете коментар 1,926 Прегледа\nВърховна касационна прокуратура започва проверка на имоти на зам. министъра на икономиката Александър Манолев по публикации за злоупотреби със средства на Европейския съюз, съобщиха оттам.\nАлександър Манолев, в дъното “ къщата за гости“\nИмето на зам.-министъра на икономиката Александър Манолев се появи в публичното пространство покрай аферата „Апартаментгейт“, когато медиите съобщиха, че той е собственик на имот, в който е построена “къща за гости”, финансирана с 380 000 лв. по проект на Програмата за развитие на селските райони. Плащането е било одобрено от ДФЗ през декември 2015 г., месец след като Манолев е назначен за зам.-министър на туризма във второто правителство на Бойко Борисов. Сегашният министър на земеделието Румен Порожанов, тогава шеф на ДФЗ, е одобрил субсидията.\nДнес прокуратурата съобщава, че започва проверка, като се позовава на публикация в Медиапул и други. Ето и пълното съобщение:\nИмението от птичи поглед\nВ късния следобед заместник-министърът на икономиката Александър Манолев подаде оставка, а министър-председателят Бойко Борисов я прие, съобщи праврителствения пресцентър.\n„Като мотив за решението си Манолев изтъква стартиралата проверка на Върховна касационна прокуратура по повод медийни публикации и желанието му това по никакъв начин да не засяга работата на правителството. Друг аргумент, посочен от Манолев е солидарността с колегите му, които са спазили моралния стандарт в управлението и са напуснали постовете си само заради съмнения. „Сигурен съм, че в документите няма нищо срещу мен, но не мога да подложа семейството си отново на това. Благодаря за доверието. Решението ми е лично“, гласи съобщението.\n*Снимки Биволъ, който бе от първите, които описаха поредната имотна благодат във властта.\nПредишна Лозан Панов: Мракобесието в правосъдието предстои, в ход е жестока битка за подчиняването на съда, като при Хитлер (цялата реч)\nСледваща Иванчева и Петрова от ареста: Не можаха да ни пречупят, затова ни върнаха в ареста


Почетино: Сега напрежението е върху Челси - Футбол свят - Англия - Gong.bg\nПочетино: Сега напрежението е върху Челси\n15 април 2017, 17:50 1154 0\nМениджърът на Тотнъм Маурисио Почетино не скри задоволството си след поредния успех на „шпорите“ във Висшата лига. Днес лондончани не срещнаха никакви трудности срещу Борнемут, побеждавайки с 4:0, като по този начин намалиха преднината на лидера Челси само на четири точки.\nПочетино сподели, че в момента напрежението е изцяло върху „сините“, които утре гостуват на Манчестър Юнайтед в дербито от кръга.\n„Сега вече напрежението е върху Челси, който трябва да победи на „Олд Трафорд“ утре. Би било фантастично, ако утре разликата между нас и тях е все още четири точки“, коментира Маурисио Почетино.\n„Въпреки всичко, четири точки са все още много. Те остават фаворити, те са на първото място. Ние се борим се за себе си, играем за топ 4. За втора поредна година се намираме тук и това е фантастично за клуба“, каза още мениджърът на Тотнъм.


Страданията на нашия Господ Иисус Христос и смъртта Му на Кръст не са поражение, те са победа на всеотдайната, на дейната и страдаща за ближния любов над омразата.\nИ "понеже беше възлюбил Своите, които бяха в света, Той ги възлюби до край" (Йоан 13:1). От любов Той сътвори света и от любов се роди в него като един от нас, приемайки повредената човешка природа за Своя собствена, и понесе заедно с нас тежестта на живота ни "до край". "Той взе върху Си нашите немощи и понесе нашите недъзи" (Ис. 53:4) и от любов, доброволно, а не по принуда, отиде на страдания и кръстна смърт: "Душата Си полагам за овците...Аз Си давам душата...Никой не ми я отнема, но Аз Сам от Себе Си я давам" (Иоан 10:15-17).\nНа Кръста Христовата любов е изпитана до краен предел, но не е сломена, не се превръща в омраза, а остава вярна на Себе Си до смърт. И ето, поражението се превръща в победа: Христос Възкръсна от мъртвите и ни освободи от ужаса и страха, а любовта и живота се покозаха по-силни от омразата и смъртта.\nЗа това, никой да не се бои от смъртта и тъмните сили на злото, защото смъртта на Спасителя ни освободи от тях. Възкресението на Христос срина из основи царството на демоните.\nНие православните християни сме свидетели на "великата радост" на Възкресението. Ние вярваме, че е имало истинско възкресение от мъртвите, т.е. че Христос е Възкръснал с душа и тяло и че гробът е бил намерен празен. За това, като разбойника на Кръста, изповядваме и казваме: " Спомни Си за мене, Господи, кога дойдеш в царството Си!" (Лука 23:42).\nМолитвено честитим празника на Светлото Христово Възкресение на чедата на Българската Православна Църква и всички православни християни в Испания, и ви пожелаваме Възкръсналият Господ да ви укрепи във вярата и да ви дарува преизобилно всяко свое благо, за ваша душевна и телесна полза по пътя на спасението, Амин!\nПубликувано от Sveshtenik Aleksandar в 2:38


15 лесни начина за съхранение на храна | Dama.bg - Любимият сайт на всяка дама\nDama.bg › Свободно време › Интересно › 15 лесни начина за съхранение на храна\n866 прегледа 9 мин време за прочит 15 споделяния\nТърсите в хладилника си, за да намерите свежите продукти, които сте закупили преди седмица, но в крайна сметка намирате гнили и повехнали такива. За щастие има прости трикове, които можете да започнете да практикувате. Сега ще научите как правилно да съхранявате бекон, как да накарате морковите да издържат по-дълго и още.\nОткрихме най-добрите начини да запазите свежите си продукти по-дълго, като същевременно запазите и техния вкус.\nЗапазване на билки\nПресните билки не издържат дълго, дори ако ги държим в хладилника. Но има 2 начина да ги запазите свежи за по-дълго.\n• Отнасяйте се с тях като с цветя. Напълнете чаша с вода и потопете билките в нея. След това ги съхранявайте в хладилника. С това ще получите още 3 до 4 дни повече от свежите си билки.\n• Ако искате да запазите билките си свежи за повече от 4 дни, просто ги овкусете с масло. Нарежете ги или използвайте по-големи стръкове билки и ги поставете в леден съд. Изсипете разтопеното масло като просто ги покриете и замразете съда. Сега няма да изхвърлите изсъхналите билки.\nЗапазване на зелето свежо за по-дълго\nНай-голямата грешка, която можете да направите със зелето е да го държите в найлонов плик. Съхранявайте го в чекмеджето в хладилника, както е, а не в найлонов плик. По този начин ще остане дори хрупкаво и свежо до 2 седмици.\nПоддържане на маруля и спанак свежи\nИ марулята, и спанакът трябва да се измият преди съхранение. Измийте ги със студена вода и ги поставете в стъклени купи с хартиени кърпи. Покрийте плътно с пластмасово фолио и съхранявайте в хладилника. Дори ще са идеално хрупкави за салати и спанакът ще е готов за употреба за всяко ястие, което желаете.\nСъхраняването на лука в хладилника не е добра идея заради влагата. Също така, защото целият ви хладилник и други продукти ще започнат да миришат на лук. Това, което трябва да направите, е да го държите в телена кошница, защото има добра вентилация. По този начин ще остане свеж с месеци. Никога не го съхранявайте заедно с картофите, защото ще се развали по-бързо.\nОпаковане на сирене във восъчна хартия\nПластмасовата опаковка е враг за продуктите от сирене, а решението е восъчна хартия. След като се отвори, увийте сиренето във восъчна или пергаментова хартия и след това го поставете в найлонов плик. Сега сиренето ви няма да се развали толкова бързо, колкото преди.\nЗапазване на хляба свеж и без плесен по-дълго\nПластмасовите кутии, опаковки и торбички са най-лошите варианти за съхранение на хляб. Най-добрият начин е да го увиете с чиста кухненска кърпа и да го съхранявате в кутия за хляб или микровълнова печка. Това не само възпрепятства процеса на образуване на мухъл, но и ще му помогне да остане мек.\nПоддържане на хранителните вещества на морковите\nАко морковите, които сте закупили, имат стъбла, отрежете ги преди съхранение. Стъблата ще поемат всички основни хранителни вещества и влага. Без стъблата, морковите ви ще останат свежи и здрави за много по-дълъг период. Също така, избягвайте да ги съхранявате в найлонови торбички и просто ги поставете в чекмеджето на хладилника.\nАко миете горски плодове и ги държите в пластмасов или стъклен съд, дори в хладилника, те ще започнат да развират мухъл по-бързо. Избягвайте да миете плодовете до момента, в който ги използвате. Съхранявайте ги в съд с добър „въздушен поток“, като гевгир.\nПоддържане на гъбите пресни\nАко купувате гъби в пластмасов съд, веднага ги извадете от него. Измийте остатъците от замърсявания и ги разстелете на един слой, за да изсъхнат. След това ги увийте в хартиени кърпи и ги поставете в хартиена торбичка. Нека са в хладилник, докато не ги използвате.\nСъхранение на бекон\nСлед като отворите бекона от оригиналната му опаковка, не го поставяйте там. Ако го направите, шансовете за образуване на бактерии са много високи. За да избегнете това, можете да използвате няколко различни метода:\n• Замразете бекона в херметически съд или добре увита, затворена пластмасова торбичка.\n• С вакуум затварете плътно бекона и го съхранявайте в хладилника или фризера.\n• Съхранявайте в херметически съд в хладилника.\nСъхранявайте месото свежо, без да го замразявате\nАко не искате да замразите месо и планирате да го използвате в следващите няколко дни, тогава има просто решение. Поставете парчето месо в пластмасов съд и го напълнете със зехтин. Той ще запази месото и в същото време, ще го направи още по-вкусно. Можете да използвате това, за да го мариновате и да добавите всякакви билки, които харесвате. Това обаче ще запази месото свежо до 3 дни и не се отнася за телешка кайма.\nСъхраняване на фета и овче сирене в саламура\nМного от нас обичат фета и овче сирене, вкусно е и може да се използва в много различни ястия. Но когато купуваме твърде много, в крайна сметка го изхвърляме. Следващия път, ако закупите повече от необходимото за седмицата, можете да го съхранявате в саламура. Нужни са ви 4 чаши вода и 100 грама сол. Разтворете солта във вода. Поставете сиренето в пластмасов съд и изсипете саламурата, за да покрие цялата порция сирене. Преди употреба изплакнете сиренето под студена вода.\nПоддържайте лимоните свежи в продължение на месец\nЛимоните трябва да се съхраняват в найлонов плик в хладилника. По този начин ще останат свежи до един месец. Просто не слагайте прекалено много. Нуждаят се от достатъчно пространство, за да има въздух. Не забравяйте, че ако ги държите на стайна температура, ще останат свежи в продължение на една седмица.\nЗаравяне на праз в почвата\nЗаравянето на праз в почвата е най-добрият начин да го запазите свеж и да го предпазите от развиване на корени. Ако нямате градина, където можете да ги заровите, използвайте саксия. Просто не забравяйте да го измиете и да обелите първия слой, преди да го използвате. Този трик ще поддържа праза свеж с месеци. Съхранявайте саксията на студено и тъмно място и поливайте почвата от време на време.\nИзползвайте пластмасова обвивка, за да запазите бананите свежи\nПоддържайте бананите свежи, като увиете стъблата им с пластмасова обвивка. Това може да изглежда твърде просто, но е трик, от който ще бъдете изненадани. Сега бананите няма да станат като каша и тъмни, защото процесът на зреене ще се забави значително. Само не забравяйте да завивате стъблата отново, когато вземете един банан.\nИмате ли свои ефективни начини да поддържате продуктите свежи?\n▶ Гурме в облаците: Каква е храната в икономична и бизнес класа в самолетните компании\nзапазване качества свежест трикове храна\n506 2 мин 64\n1 628 3 мин 6


Камерите на КАТ заснеха 460 нарушения само за ден - Последни Новини от DNES.BG\nКамерите на КАТ заснеха 460 нарушения само за ден\n460 са отчетените нарушения до момента след пускането на мобилните камери вчера. Това каза комисар Бойко Рановски, директор на Национална дирекция "Пътна полиция", по време на проверка на мобилните системи за контрол, цитиран от Агенция "Фокус”.\n"Всички 148 камери, които са в страната вече са на пътя и работят. Съгласно наредба 18 на МРРБ участъците, където ще се извършва проверка могат да бъдат оповестени, както със стационарен знак, така и със преносим", каза Рановски.\nПо думите му, всички 148 автомобила на "Пътна полиция", които са оборудвани с мобилни камери имат приносими знаци. Преди започването на операцията, знака се поставя, камерата се наглася и след това се попълва протокол за място и час, където ще се извършва контролът.\nЗа последния половин час на Околовръстният път до Ботаничесдката градина бяха хванати 15 нарушители като при разрешена скорост 80 км/ч шофьор профуча със 150 км/ч , а друг със 123 км/ч, допълва 24 часа.\nШефът на Пътната полиция Бойко Рановски каза, че всички 148 мобилни камери са разположени на опасни участъци от събота в цялата страна. Тяхното разположение се обявява в интернет.\nНарушителите ще получат електрония си фиш в пощата до месец.\nПо думите му, всички 148 автомобила на "Пътна полиция", които са оборудвани с мобилни камери имат приносими знаци. прИносими ??? все си мислех че се прЕносими\nПо думите му, всички 148 автомобила на "Пътна полиция", които са оборудвани с мобилни камери имат приносими знаци.\nок, да седят с камерата, ама километър по нататък да те спират за актчето, не да чакаш снимка я дойде я не дойде и дали ще я пишат на теб или ще отиде при някой друг....\nкараш с 110 на околомръсното, хващат те веднага, акт за нужните кинти и човека да усети веднага че е сгрешил. Не след година да дойде снимка на която да се чуди "това къде беше".


Горанов - Страница 3 от 6 - Flashnews\nсъбота, 6 март, 11:15\nМинистър Горанов: Бюджетът губи половин милиард от укриване на приходи – ОБНОВЕНА\nГодишно половин милиард лева приходи за бюджета се укриват през касови плащания и Интернет. Така нивото на сивата икономика в България двойно по-висока спрямо западноевропейските държави. Това заяви финансовият министър по време на среща в Министерски съвет браншове, засегнати от промените в наредбата на НАП. Владислав Горанов припомни, че по […]\nВъв фирмите на Васил Божков тече данъчна ревизия, проверяват колекцията му от антични предмети и картини\nВ момента по искане на прокуратурата се провеждат данъчни ревизии на фирмите на Васил Божков. Това съобщи в парламента финансовият министър Владислав Горанов. „Сами разбирате, че данъчни ревизии, преди да са приключили, няма как да имам информация и да я дам. Държавната финансова инспекция установи грешки в прилагането на закона […]\nВладислав Горанов: България може да въведе еврото през 2023 година\nФинансовият министър Владислав Горанов обяви, че България може да замени лева с евро на 1 януари 2023 г. В ефира на „Дарик радио“ той уточни, че страната не е подала официално документ за кандидатстване, за да бъде приета в механизма ЕРМ 2, така наречената чакалня на еврозоната. „Няма да кандидатстваме, […]\nРумен Радев пое ролята на лидер на опозицията. Това заяви министърът на финансите Владислав Горанов в предаването „Лице в лице“ по bTV, за което вчера интервю даде и държавния глава. „Повод за радост е всяко подобряване на външните оценки на България и не съм съгласен с позицията на президента Румен […]\nГоранов: Предложението за болничните е на управляващата коалиция и е в пакет\n„Предложението е на управляващата коалиция и е в пакет. Всичко друго е опит за създаване на напрежение в коалицията, каквото няма“. Това заяви финансовият министър Владислав Горанов в парламента. Горанов направи коментара си по повод възникналия спор, чие е било предложението първия ден от болничните да не се плаща от […]\nГоранов: ГЕРБ няма да участваме в искания от БСП разговор за партийните субсидии\nОт името на лидера на ГЕРБ и министър-председател заявявам, че няма да участваме в искания от БСП разговор за партийните субсидии. Това каза министърът на финансите Владислав Горанов в отговор на поканата от проф. Румен Гечев от името на БСП за дискусия по темата за партийните субсидии. „Ние бяхме една […]\nБюджет 2020 е добре балансиран. Като гледам изпълнението му, няма причина да няма коледни добавки за пенсионерите. Това каза пред журналисти в Народното събрание финансовият министър Владислав Горанов. „Относително далече сме от там, но както вървят числата, както върви изпълнението на приходната част, няма причина да пестим от това“, каза […]\nДо края на април догодина България се очаква да получи покана за чакалнята на Еврозоната. Това обяви финансовият министър Владислав Горанов, след като участва в заседание на Националния съвет за тристранно сътрудничество, предаде БГНЕС. Министърът уточни, че в края на ноември предстои нова среща с Европейската комисия и Европейската централна […]\nЗа следващата година кабинетът залага на ръст на икономиката с 3,4%. Прогнозният Брутен вътрешен продукт се очаква да достигне 126,7 млрд. лева, през 2021 г. – 134,9 млрд., 2022 г. – 143,3 лв. Това отчете финансовият министър Владислав Горанов по време на заседание на Националния съвет за тристранно сътрудничество. Очакванията […]\nГоранов: Бюджетът ще финансира дейностите на звеното за киберсигурност\nФинансирането на дейностите, свързани със звеното за киберсигурност, ще бъде от бюджета. Това каза министърът на финансите Владислав Горанов при посещението си в Петрич. Той обясни, че има национален Съвет по киберсигурност, в който са включени висши държавни органи. „Той съществува още от 2016 година. Ако говорим за това как […]


Airbus пуска самолети с интерактивни прозорци по време на полет\nAirbus пуска самолет на бъдещето - с интерактивни прозорци по време на полет\nИскате ли полетът Ви да бъде невероятен и запомнящ се? Запазете си място до прозореца! Авиоконструкторът Еърбъс /Airbus/ патентова технология за интерактивни самолетни прозорци, която ще дава възможност на пътниците с едно докосване на прозореца да научават интересна информация за местата и забележителностите, над които прелитат.\nВ плановете на самолетната компания е също така да увеличи и видимостта за гостите си чрез по-големи прозорци, така че пълноценно да могат да се наслаждават на небето. Пътниците в самолета на бъдещето ще могат да виждат световноизвестни забележителности, без дори да им се налага да слизат от борда на самолета.\nС патента на новия вид интелигентно въздухоплавателно средство, Еърбъс правят своята заявка за революция в туристическата индустрия. Да се возиш на самолет с прекрасни прозорци от интерактивно стъкло, да научаваш интересни неща и да можеш да се „докосваш” до историята на местностите и забележителностите, които виждаш под теб – това е истинска привилегия.\nОт самолетостроителната компания се надяват, че в бъдеще ще стане популярна предоставяната от тях услуга, наречена "метод за интерактивна визуализация на информация в кабина на самолет”.\nВизията, която от Airbus искат да създадат за въздухоплавателните средства, е свързана с достъп в самолета на много светлина и възможност за наблюдаване на небето.\nСнимките, публикувани от компанията, показват самолети, оборудвани с привидно прозрачни стени, които интуитивно да могат да се използват чрез технологията touch screen и предоставящи уникална гледка дори нагоре, през тавана на самолета. Концепцията за кабината се основава на бионична структура, която ще "имитира" ефективността на птичите кости.\nПътниците ще имат възможност и достатъчно място да се отпуснат, докато се наслаждават на невероятните гледки, в комфортни столове, които дават възможност за по-удобно изтягане на тялото и повече пространство за краката.\nВ местата, където е необходимо, структурата на самолета ще бъде подсилена, но също така ще има възможност за "интелигентна" мембранна кабинна стена, която ще контролира температурата на въздуха и стените ще могат да стават прозрачни, за да може на пътниците да бъдат предложени пълни панорамни гледки.\nСамолетът на бъдещето ще замени първата, бизнес и икономичната класа с кабини със зони за отдих в предната част, работна част в гърба на самолета, и с напълно оборудван и достъпен бар за още по-приятен полет.\nСтените на самолета също ще могат да се променят в зависимост от светлинните условия, с холографски изскачащи игрални дисплеи по време на полет, задвижвани от топлината на телата на пътниците.


Гърция иска още 2 години и пари от ЕЦБ\n16 сеп 2012 | 09:44 746\nГърция има нужда да получи от кредиторите си допълнителен срок от 2 години, за да спази бюджетните изисквания, както и ликвидности от Европейската централна банка. Това казва премиерът Андонис Самарас в интервю, излязло днес във "Вашингтон пост", пише БГНЕС.\nСамарас подчертава, че страната му е решена да приеме новите мерки за икономии от 11,7 милиарда евро, за да остане в еврозоната, но те трябва да се въведат за четири години вместо за предвидените два.\nВместо да приемаме тези мерки на стойност 11,7 милиарда евро за две години, по-добре е да ги приложим за четири години, т.е. до 2016 г., изтъква премиерът на Гърция.\nНа съвещанието на министрите на финансите от еврозоната в петък в Кипър редица европейски водачи и представители на МВФ дадоха повод Атина да се надява на такъв срок.\nГърция представи амбициозен бюджет. Ще й дадем времето, от което се нуждае, но вероятно не и парите, изтъкна австрийската министърка на финансите Мария Фектер.\nИма няколко пътя за извършване на корекции, времето може да се приеме като едно от възможните решения, изтъкна генералната директорка на МВФ Кристин Лагард.\nАтина е подложена на натиск от главните си кредитори – ЕЦБ, МВФ е ЕС да реализира допълнителни икономии от 11,7 млрд.евро. От усилията й зависи докладът на Тройката експерти на кредиторите й, а след това отпускането на транш от 31,5 милиарда евро от помощта, която е жизнено важна за страната с предстоящите падежи през ноември.\nПомощта е нужна, за да се рекапитализират гръцките банки и да се изплатят 4,6 милиарда евро, които гръцката държава дължи на частния сектор, казва Самарас в интервюто.\nПремиерът също така набляга на необходимостта страната му да получи ликвидности от ЕЦБ, тъй като Атина повече няма достъп до финансовите пазари. Другите страни имат достъп, Гърция – не. Следователно ние трябва да получим ликвидности чрез ЕЦБ, изтъква той в интервюто.\nГърция се надява на милиарди от Швейцария\nГърция напуска еврото до 2 месеца\nНов транш за Гърция - най-рано през октомври\nЕЦБ: Излизане на Гърция от еврозоната би било управляемо


Червен микс от сушени супер-храни /боровинки, арония, бъзак/, 25\nКомбинация от шест сушени супер-храни плодове: касис, арония, червена боровинка, черна боровинка, бъз и бъзак.\nЗа добри тонус и настроение. Дава сили на целия организъм и се бори с физическа и психическа умора.\nУпотреба: към 500ml вряща вода добавете 3 с.л. от супер-микса и оставете на тих огън за около 6 минути. Прецедете и пийте на няколко приема през деня.\nКод на продукта: yaj2\nЕтикети: арония, боровинка, касис, бъзак